Wénkelmiesser

E Wénkelmiesser (och Gradmiesser genannt) ass en einfache Goniometer fir d'graphesch Bestëmmung vun engem Wénkel.

Hie besteet aus enger kreesfërmeger oder hallefkreesfërmeger Scheif mat Wénkel-Andeelungen. D'Scheif besteet aus Plastik, Bakelit, staarkem Pabeier oder Blech. Normal sinn Duerchmiessere vun 8 bis 15 cm, an Andeelunge vun 1° oder 0,5°.

Dacks si Wénkelmiesser an Zeechen- oder Geodräiecker integréiert. Méi genee Wénkelmiesser hunn eng schwenkbar Schinn mat Moossstaf (Längtenandeelung op Millimeter), déi beim gewënschte Wénkel festgestallt ka ginn.

Beim hallefkreesfërmege Gradmiesser leeft d'Millimeter-Andeelung laanscht den Duerchmiesser.

 Verschidde Wénkelmiesser 

 Kuckt och 
 Wénkel (Geschier)
 Goniometer
 Geodräieck
 Schréigtmiesser
 Wénkelmiessung

 Um Spaweck 

  Ausstellung „Historesch Wénkelmiesser“

Kategorie:Moossgeschier